Diari Oficial de la Generalitat Valenciana


Sumari del DOGV 5642, del 19-11-2007 (2007/13974)

RESOLUCIÓ de 12 de novembre de 2007, de la Direcció General d'Universitat i Estudis Superiors, per la qual es concedixen els premis al Rendiment Acadèmic a les persones que han conclòs els estudis universitaris durant el curs acadèmic 2005-2006.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5642

Data del DOGV
:   19-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13032


Data del document
:   12-11-2007

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * premi cultural
    * estudiant
    * universitat
    * distinció honorífica
    * alumne

RESOLUCIÓ de 12 de novembre de 2007, de la Direcció General d'Universitat i Estudis Superiors, per la qual es concedixen els premis al Rendiment Acadèmic a les persones que han conclòs els estudis universitaris durant el curs acadèmic 2005-2006. [2007/13496]
L'Orde de 31 d'octubre de 2006 de la conselleria d'Empresa, Universitat i Ciència (DOGV núm. 5.412, de 21.12.2006) convocà els Premis al Rendiment Acadèmic destinats a les persones que hagueren conclòs els estudis d'educació universitària durant el curs acadèmic 2005-2006 en les universitats valencianes.
En reunió de data 4 d'abril de 2007 la Comissió d'Avaluació prevista en la mencionada Orde de 31 d'octubre de 2006 va procedir a l'examen i valoració de les sol·licituds presentades. En el moment de dictar una resolució es va advertir, per part d'un dels membres de la comissió, l'existència d'un error que podia variar substancialment els premis concedits. Per esta raó, es va convocar novament a la Comissió d'Avaluació que, en data 15 de juny de 2007 i esmenat l'error, eleva a la Direcció General d'Universitat i Estudis Superiors nova proposta de concessió.
Segons esta proposta, i per delegació del conseller d'Empresa, Universitat i Ciència (ara conseller d'Educació, segons el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, DOCV núm. 5.545 de 29.06.2007), establida en la disposició final primera de l'Orde de 31 d'octubre de 2006, resolc:
Primer
1. Concedir, a les persones beneficiades que s'especifica en l'annex I, els Premis al Rendiment Acadèmic corresponents al curs acadèmic 2005-2006, dotats amb 3.100 euros cada premi, a càrrec de la línia de subvenció T2154000 del programa 422.60 «Universitat i Formació Superior» de l'exercici pressupostari corresponent a l'any 2007, per un import global de 71.300 euros.
2. La percepció dels premis es incompatible amb qualsevol ajuda pública o privada amb la mateixa finalitat.
Segon
Concedir als alumnes que s'indica en l'annex II, certificat acreditatiu de l'excel·lència acadèmica d'acord amb el que disposa la base 9.2 de l'Orde de convocatòria.
Tercer
No admetre a tràmit les sol·licituds dels alumnes que s'indiquen en l'annex III, pels motius que s'hi indiquen.
Quart
S'entendrà com no concedides totes les sol·licituds presentades i que no apareixen relacionades en els annexos anteriors.
Quint
La present resolució entrarà en vigor l'endemà de la publicació en el Diari Oficial de la Comunitat Valenciana.
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
a) El recurs de reposició s'haurà d'interposar davant el conseller d'Educació en el termini d'un mes a comptar des de l'endemà de la publicació.
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València, 12 de novembre de 2007.- El director general d'Universitat i Estudis Superiors: Herminio García Cuadra.